Heliport în Ţara Moţilor, la Câmpeni. Va deservi spitalele și urgențele din zona Munților Apuseni
După ce Consiliul Judeţean Alba şi Primăria municipiului Blaj au realizat în parteneriat heliportul amenajat la intrarea în oraş, mai jos de serpentine, administraţia judeţeană s-a asociat de această dată cu Consiliul Local Câmpeni în vederea materializării cadrului necesar pentru construirea unui heliport în oraşul din Apuseni.
Într-o primă etapă, cele două părți se asociază pentru realizarea studiilor: meteorologic, topografic și de obstacolare și geotehnic pentru a determina dacă terenul studiat este adecvat pentru realizarea heliportului.
Valoarea estimată pentru realizarea acestor studii este de 200.000 de lei, cu TVA. Fiecare asociat va asigura jumătate din valoare, respectiv 100.000 de lei, cu TVA.
În etapa a doua, cele două administraţii se vor asocia pentru realizarea studiului de fezabilitate, care va cuprinde soluția constructivă, descrierea, din punct de vedere tehnologic, constructiv, tehnic, funcţional-arhitectural şi economic, a principalelor lucrări pentru investiţia de bază, corelată cu nivelul calitativ, tehnic şi de performanţă ce rezultă din indicatorii tehnico-economici propuşi. Acordul de asociere este încheiat pe o perioadă de 2 ani, cu posibilitatea prelungirii prin act adițional, la solicitarea motivată a oricărui asociat.
Citește și: Construcția unui heliport la Câmpeni și modernizarea unui drum care duce spre pârtiile de la Șureanu – două proiecte ale PSD pentru Alba
Heliportul public care se dorește a se construi în Câmpeni va deservi atât Spitalul Orășenesc Câmpeni și Spitalul de boli cronice Câmpeni, cât și toate urgențele din zona Munților Apuseni.
"Existența acestui heliport va contribui la salvarea de vieți omenești, prin reducerea timpului de preluare și transport a bolnavilor cu elicopterul SMURD la alte spitale sau centre medicale din regiune. Pentru ca în situaţii de urgenţă: inundaţii, înzăpeziri, cutremure, incendii de suprafaţă, accidente cu victime multiple sau stare de război, să poată ateriza elicoptere care execută acest gen de misiuni, heliportul este dimensionat pentru cel mai mare elicopter care operează în ţară în acest moment", se arată în expunerea de motive.
Heliportul, care va putea fi utilizat atât pe timp de zi, cât și pe timp de noapte, este în fapt un aerodrom utilizat exclusiv pentru elicoptere. El va avea un spațiu de aterizare cu o rază de 50 de metri, special amenajat pentru a permite aterizarea și decolarea elicopterelor, dispunând de indicatoare privind direcția vântului, sistem de balizaj și lumini de semnalizare, sisteme anti-incendiu.
Totul va fi desfășurat pe o suprafață de aproximativ 5.000 mp, în care vor fi cuprinse și sistemele de alimentare cu combustibil, mentenanță, stație pentru observarea fenomenelor meteo, spațiu administrativ, parcare, drum de acces etc.
Despre amenajarea unui heliport în Ţara Moţilor s-a vorbit încă din 2018, când primarul din acea vreme, Călin Andreş, a solicitat Guvernului sprijin financiar pentru achiziţionarea unui teren, pe care ar urma să se construiască ulterior, cu bani de la bugetul local, un heliport.
Mai târziu, amenajarea unui heliport în oraşul Câmpeni care să fie finanţat de CJ Alba cu 50% din suma necesară investiţiei s-a numărat printre amendamentele propuse la proiectul bugetului pe anul 2021 de către consilierii judeţeni social-democraţi, fără a fi aprobat la vremea respectivă.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
Alegeri la Baroul Alba 2024: Avocații aleși consilieri, la Comisia de Cenzori, la Comisia de Disciplină și delegații la Congres
Alegeri la Baroul Alba 2024: Avocații aleși consilieri, la Comisia de Cenzori, la Comisia de Disciplină și delegații la Congres Astăzi a avut loc la Sala "Styl" a Complexului Mercur din Alba Iulia, Adunarea generală electivă a avocaților din Baroul Alba, unde a fost ales viitorul decan și membrii din Consiliul Baroului, cenzorii, membrii Comisiilor […]
Secțiune Articole Similare
-
Actualitateacum 3 zile
14 martie: Ziua Mondială a numărului Pi. Sărbătoare internaţională a pasionaţilor de matematică şi ştiinţe
-
Opinii - Comentariiacum 4 zile
13 MARTIE: Ziua Mondială a SOMNULUI. 45% din populaţia lumii suferă de tulburări de somn
-
Opinii - Comentariiacum 5 zile
12 Martie – Ziua Gărzii Naționale de Mediu
-
Opinii - Comentariiacum 3 zile
14 martie: Parlamentul român votează transformarea României în regat. Carol I de Hohenzollern-Sigmaringen va fi încoronat rege al României la 10 mai 1881
-
Opinii - Comentariiacum 2 zile
15 Martie – Ziua mondială a drepturilor consumatorilor
-
Opinii - Comentariiacum 3 zile
14 martie| Ziua în care s-au născut scriitorul Alexandru Paleologu, actorul Iurie Darie și chirurgul pediatru Alexandru Pesamosca, care a salvat mii de copii: "Nu vile, să repari un copil înseamnă fericire"